Foreningsvedtægter - eksempler

Vedtægter for forening

§1	Navn og hjemsted
	Foreningens navn er……………………………………..
	Foreningen er hjemmehørende i ……………………….kommune

§2	Formål
	Foreningens formål er…………………………………………….

§3	Medlemmer
	Som medlemmer kan optages personer, der kan tilslutte sig foreningens formål og 
	vedkende sig nærværende vedtægter

§4	Generalforsamling
	Foreningens højeste myndighed er generalforsamlingen, som afholdes 	hvert år i …………………..måned.
	Generalforsamlingen indkaldes skriftligt med mindst 1 måneds varsel med angivelse af dagsorden.
	Genralforsamlingens dagsorden skal mindst have følgende punkter:
	1. Valg af dirigent
	2. Årsberetning
	3. Fremlæggelse af revideret regnskab
	4. Fastsættelse af kontingent
	5. Godkendelse af budget
	6. Valg af bestyrelsesmedlemmer og suppleanter
	7. Valg af revisor
	8. Indkomne forslag
	9. Eventuelt
	Forslag, der ønskes behandlet på generalforsamlingen, skal være formanden i 	hænde senest……………………………………………….
	Beslutninger træffes ved almindeligt stemmeflertal.

§5	Ekstraordinær generalforsamling
	Ekstraordinær generalforsamling kan afholdes når et flertal af bestyrelsen finder det 	nødvendigt eller når mindst 1/4 af foreningens medlemmer stiller skriftligt krav herom 	med angivelse af dagsorden. Ekstraordinær generalforsamling indkaldes skriftligt 	med mindst 14 dages varsel.

§6	Bestyrelsen
	Foreningen ledes af en bestyrelse på mindst 3 medlemmer, som vælges af general-	forsamlingen.
	Formanden vælges for et år ad gangen, øvrige bestryelsesmedlemmer vælges for to 	år ad gangen.
	Der føres protokol over bestyrelsens møder.
	Bestyrelsen fastsætter selv sin forretningsorden.

§7	Økonomi
	Kontingent fastsættes hvert år på den ordinære generalforsamling.
	Foreningens regnskabsår er kalenderåret.
	Regnskabet revideres af en af generalforsamlingen valgt registreret revisor.
	Regnskabet skal være revideret inden den ordinære generalforsamling.

§8	Tegning og hæftelse
	Foreningen tegnes af to bestyrelsesmedlemmer. Tegningsretten må til 	enhver tid fremgå af bestyrelsesprotokollen.
	Foreningens ejendele tilhører foreningen som juridisk person. Foreningen hæfter 	med sine ejendele for opfyldelsen af de af foreningen indgåede forpligtelser.
	Foreningens medlemmer har ikke nogen ejendomsret over noget foreningen 	tilhørende. Foreningens medlemmer hæfter ikke personligt for foreningens 	forpligtelser.

§9	Vedtægtsændringer
	Vedtægtsændringer kan foretages når 2/3 af deltagerne i en generalforsamling 	stemmer herfor.

§10	Opløsning
	Foreningen kan opløses, når 2/3 af deltagerne i to på hinanden følgende general-	forsamlinger stemmer herfor.
	Den opløsende generalforsamling tager stilling til eventuel formues anvendelse.

Således vedtaget på foreningens stiftende generalforsamling
den…………………………………..

Vedtægter for menighed
1.	 Hjemsted
Menigheden er en evangelisk, kristen menighed, hvis navn er………………………
Menighedens hjemsted er………..........................................................................
i ……………………………..kommune.

2.	 Formål
Menighedens formål er at virke for evangeliets udbredelse og at fremme et nytestamentligt menighedsliv.
Menigheden bekender Jesus Kristus som Herre og Frelser i overensstemmelse med Bibelen og søger at opfylde missionskaldet til Faderens, Sønnens og Helligåndens ære.

3.	 Medlemmer
Som medlem af menigheden kan optages personer, der bekender Jesus Kristus som Herre og Frelser. Optagelse sker efter af menigheden nærmere fastlagte retningslinier.

4.	 Menighedsmøder
Menighedsmødet er i alle menighedens anliggender øverste myndighed inden for de af vedtægterne fastsatte grænser.
Menighedsledelsen indkalder efter behov menigheden til menighedsmøde. Indkaldelse skal finde sted med mindst 14 dages varsel ved udlevering af dagsorden ved søndagsgudstjenesten. Der afholdes mindst 2 menighedsmøder årligt ud over menighedens årsmøde.
Enhver sag, der ønskes behandlet, fremlægges først for menighedsledelsen, som afgør, om sagen er tjenlig til drøftelse i menigheden.
Køb og salg af fast ejendom, optagelse af lån og andre forpligtelser, skal vedtages af menigheden på to på hinanden følgende menighedsmøder.
Så vidt muligt bør beslutninger træffes uden afstemning. Ved afstemning træffes beslutninger ved almindeligt stemmeflertal blandt de tilstedeværende menighedsmedlemmer.
Over menighedens forhandlinger føres en protokol, som underskrives af forhandlingsleder og sekretær. Protokollen, som skal være tilgængelig for alle menighedens medlemmer, godkendes af menigheden på det følgende menighedsmøde. Protokollen, eller en af forhandlingslederen og sekretæren bekræftet udskrift af denne, danner et gyldigt og fuldt juridisk bevis for det passerede over for tredjemand såvel som over for menighedens medlemmer.

5.	 Årsmøde
En gang årligt afholdes menighedens årsmøde, hvortil der indkaldes med mindst 14 dages varsel. Årsmødet skal afholdes inden udgangen af marts måned.
På årsmødet fremlægges menighedens reviderede årsregnskab til godkendelse. Regnskabet skal være tilgængeligt for menighedens medlemmer mindst 14 dage før årsmødet. Regnskabet følger kalenderåret.
På årsmødet rapporteres om menighedens status, aktiviteter og udvikling, herunder målsætning for indeværende år, og der godkendes budget for det indeværende år.
Hvert år på årsmødet vælges to revisorer, der ikke samtidig kan være medlem af menighedsledelsen, og der godkendes en forhandlingsleder efter indstilling fra menighedsledelsen. Godkendelse af kasserer, sekretær og menighedsledelses-medlemmer finder sted på årsmødet efter indstilling fra menighedsledelsen.
Indsigelse mod menighedsledelsens indstilling af personer (menighedsledelses-medlemmer, kasserer, forhandlingsleder, sekretær) skal ske til menighedsledelsen før årsmødet.

6.	 Daglig ledelse
Menighedens daglige ledelse varetages af menighedsledelsen i samarbejde med en evt. ansat/frivillig medarbejder, som benævnes præst/forstander. Menighedsledelsen indstiller nye medlemmer til menighedsledelsen til godkendelse på menighedens årsmøde. Enhver i menigheden kan skriftligt stille forslag til menighedsledelsen angående ledelsesvalg. Hvert fjerde år tages tjenesten op til fornyet godkendelse af årsmødet.
Indsigelse mod menighedsledelsens indstilling af nye medlemmer af menigheds-ledelsen eller ønske om at et menighedsledelsesmedlem går af, skal ske til menighedsledelsen før menighedens årsmøde.

7.	 Tegningsregel
Hvor intet andet fremgår af protokollen har to menighedsledelsesmedlemmer valgt af menighedsledelsen og menighedens kasserer, to af disse i forening, fuldmagt til at tegne menigheden.

8.	 Ejendom
Menighedens ejendele tilhører menigheden som juridisk person. Det enkelte medlem har ikke nogen ejendomsret over noget menigheden tilhørende. Menigheden hæfter med sine ejendele for opfyldelsen af de af menigheden stiftede forpligtelser. Medlemmerne hæfter ikke personligt for menighedens forpligtelser.

9.	 Deling
Såfremt menigheden deles i to menigheder, skal dens ejendele fordeles efter bedste skøn ved forhandling mellem parterne. Kan overensstemmelse ikke opnås, skal en eller flere personer, som er godkendt af parterne, tilkaldes og mægle i sagen. Kan der fortsat ikke opnås overensstemmelse, træffes afgørelsen af mæglerne.
Hvis en del af menigheden udskiller sig fra menigheden, har den ingen lod eller del i menighedens ejendele og kan følgelig ikke gøre krav gældende af nogen art.
Ved menighedens eventuelle ophævelse, der kræver 2/3 stemmeflertal blandt de tilstedeværende på to på hinanden følgende menighedsmøder, skal tilstede-værende aktiver overføres til en anden evangelisk, kristen virksomhed.

10.	Vedtægtsændringer
Forandring af vedtægterne kan ske, når menighedsmødet på to på hinanden følgende møder med 2/3 stemmeflertal blandt de tilstedeværende menigheds-medlemmer har stemt herfor.

Således vedtaget på menighedens første menighedsmøde den……………………….